Pulpettikinon lyhytelokuvanäytös esittelee hurmaavan kattauksen eurooppalaisia animaatioita pienille elokuvan ystäville. Ilmoittautuminen kouluryhmille kultus.fi
Pulpettikinon lyhytelokuvanäytös esittelee hurmaavan kattauksen eurooppalaisia animaatioita pienille elokuvan ystäville. Ilmoittautuminen kouluryhmille kultus.fi Näytöksessä nähdään eläinystäviä ja olentoja, kuullaan karhuperheen kehtolaulu ja maistellaan maagista vaaleanpunaista keittoa. Useita ohjaajia Kieli: ei dialogia Kesto: 32 min S - sallittu kaikenikäisille Ilmoittautuminen https://kultus.fi/
Pulpettikinon lyhytelokuvanäytökset – Helsinki International Film Festival
Työtön kyläjuoppo pestautuu postimieheksi ja ryhtyy kiertämään Nepalin syrjäisiä kyliä. Matkoillaan hänen täytyy kantaa uuden työnsä vastuita ja kohdata menneisyytensä demoneita.
Työtön kyläjuoppo pestautuu postimieheksi ja ryhtyy kiertämään Nepalin syrjäisiä kyliä. Matkoillaan hänen täytyy kantaa uuden työnsä vastuita ja kohdata menneisyytensä demoneita. Elokuvan tarina valaisee myös Lähi-idässä työskentelevien nepalilaisten siirtotyöntekijöiden kovaa arkea, ja kertoo millaisia sydäntä kouraisevia päätöksiä heidän on työnsä takia tehtävä ja millaisia vaikutuksia niillä on heidän läheisilleen. Elokuvasta esitetään suomeksi tekstitetty versio. Kesto 1h 50 min Halkara on voittanut seuraavat palkinnot: Platinum Remi Winner: WorldFest Houston International Film Festival 2022 Best Actor: Mahesh Tripathi – WorldFest Houston International Film Festival USA 2022 Best Cinematographer: Chintan Rajbhandari – WorldFest Houston International Film Festival 2022 Best Long Narrative NAIFF 2022 Semi-Finalist: Flickers’ Rhode Island International Film Festival 2022 Official Selection: Carmarthen Bay Film Festival
Halkara - postimies (12) – Mama Eventsin näytös
Koteloidut sanat -lauluesitys on eri runoilijoiden tekstejä yhdistävä musiikillinen kokonaisuus.
Koteloidut sanat -lauluesitys on eri runoilijoiden tekstejä yhdistävä musiikillinen kokonaisuus. Esitys kutsuu pohtimaan elämää matkakertomuksena, sen reittivalintoja, maisemia, matkaseuraa, muistoja sekä karttaa, johon on piirretty utopian tähti. Laulujen sävellystyön takana on Minna-Liisa Tammela. Teokseen valituilla teksteillä kunnioitamme Claes Anderssonin, Eeva Kilven, Eeva-Liisa Mannerin, Arto Mellerin ja L. Onervan työtä sekä kiitämme kaikkia Kotikulmilla-asukastalojen ihmisiä ympäri Helsingin. Esiintyjinä toimivat Jenni Bergius ja Maaretta Riionheimo sekä pianisti Minna-Liisa Tammela. KOM-teatterin Taiteilijat talossa on ikäihmisille suunnattu kulttuurista hyvinvointia tukeva hanke, jonka ytimessä on taiteen tekeminen ja kokeminen lähellä omaa kotia. Taiteilijat talossa tuo taidetta ja kohtaamisen riemua erilaisille taiteen areenoille. Esitysten jälkeen aikaa jätetään myös kohtaamiselle ja keskusteluille. Tapahtumat ovat kaikille avoimia, maksuttomia ja mahdollisuuksien mukaan esteettömiä. Hanketta rahoittaa Helsingin kaupunki. Vapaa pääsy.
KOM-teatteri: Koteloidut sanat – Taiteilijat talossa
Kun 12-vuotias Mina siirtyy yläkouluun, sydämentykytyksiä ei aiheuta ainoastaan lukuvuoden alku vaan lisäksi orastava ihastus koulun uuteen tulokkaaseen, tanssija Edwiniin.
Kun 12-vuotias Mina siirtyy yläkouluun, sydämentykytyksiä ei aiheuta ainoastaan lukuvuoden alku vaan lisäksi orastava ihastus koulun uuteen tulokkaaseen, tanssija Edwiniin. Pian Mina löytää itsensä elämänsä mahdollisuuden edestä, kun vastassa on tanssikilpailu. Mikä olisikaan parempi tapa tehdä vaikutus ihastukseensa kuin näyttämällä taitonsa tanssilattialla! Todellisempi haaste on kuitenkin se, ettei Mina osaa tanssia lainkaan. Norjalaisen Aurora Gossén hurmaava ja humoristinen nuorten tanssidraama ihastuttaa, ja nörttivoimasta kumpuava huumori lämmittää sydämen. Elokuvan nuori päätähti Liv Elvira Kippersund Larsson säteilee valloittavaa voimaa ja tulkitsee roolissaan koskettavasti nuoren tarvetta tulla nähdyksi ja hyväksytyksi. Vaikuttava elokuva osuu ajan hermoon niin suosion tavoittelun kuin kehorauhankin puolesta, ja tutkaileepa se taitavasti myös ryhmädynamiikkaa ja kiusaamisen juurisyitä. Elokuva muistuttaa tärkeästi ystävyyden merkityksestä ja lähipiirin tuesta hetkinä, kun omat rajat ovat koetuksella Teksti: Maria Lehtonen Ohjaaja: Aurora Gossé Kesto 92 min Ikäraja: K7 Kieli: norja. Tekstitetty suomeksi ja ruotsiksi. Ilmoittautuminen osoitteessa kultus.fi
Arkkitehti Mikko Lindqvist kertoo Helsingin kaupungista kulttuuriympäristönäkökulmasta.
Arkkitehti Mikko Lindqvist kertoo Helsingin kaupungista kulttuuriympäristönäkökulmasta. Kaupunginhallitus on hyväksynyt Helsingille kulttuuriympäristöohjelman vuosille 2023-2028. Ohjelmalla vahvistetaan kulttuuriympäristöjen merkityksellisyyttä, korostetaan niiden vaalimisen ja hoidon tärkeyttä sekä kannustetaan kaupunkilaisia ja vierailijoita niiden käyttöön. Kulttuuriympäristötyössä on avattu tuoreita näkökulmia Helsingin rakennetun ympäristön ominaispiirteisiin ja identiteettiin. Kaupungin kehityksen ja muutoksen historiallinen kaari nostaa esiin vahvoja ympäristön ja rakentamisen kiintopisteitä, eräänlaista kaupungin muutosta määrittävää koodistoa. Näiden tekijöiden voi ajatella vaikuttavan DNA:n tapaan, kaupungin perimän perusaineksina. Millaisia historiaa yhdistäviä piirteitä kasvuun ja muutokseen liittyy Helsingin rakentumisen eri kausissa, erilaisten kasvun kysymysten äärellä? Kaupunki on muuttuva ympäristö, mutta myös jatkuvuus ja pysyvyys on tavoitettavissa sen historiassa. Vapaa sisäänpääsy
Mikko Lindqvist: Helsingin DNA? - Kulttuuriympäristönäkökulma – Tiistaimatinea / Luento
Stoassa tunnelmoidaan kahden yleisön rakastaman lauluntekijän tuotannoilla.
Stoassa tunnelmoidaan kahden yleisön rakastaman lauluntekijän tuotannoilla. Palkittu ja ympäri maailman menestystä saanut Mirel Wagner palaa pitkältä tauolta ja esittää tummasävyisiä, jopa hartaiksi kuvattuja lauluja molemmilta albumeiltaan. Laulaja-lauluntekijä Antti Autio vangitsee yleisön lumoavilla rakkauslauluillaan. Hänen usein loppuunmyydyissä konserteissaan tunnelma on vangitsevan intensiivinen. Aution neljäs albumi julkaistiin helmikuussa 2024. Klo 18 Antti Autio klo 19.30 Mirel Wagner Liput 20 € / 15 €
Suuri leluseikkailu vie katsojan mielikuvitukselliseen seikkailuun New Yorkin Keskuspuistoon.
Suuri leluseikkailu vie katsojan mielikuvitukselliseen seikkailuun New Yorkin Keskuspuistoon. Kekseliäs nukke Don on kyllästynyt näyttelemään hölmöä nukketeatterissa. Ennen kaikkea hän haluaisi olla sankari – ja mieluiten tosielämässä. Hän pakenee teatterista ja lähtee Keskuspuistoon etsimään sankarillisia tehtäviä, päätyen tekemään yhteistyötä räppäävän pehmokoira DJ Veli Haun kanssa. Kun Don saa tietää, että hänen nukkekaverinsa teatterissa ovat vaarassa, ystävykset Don ja DJ Veli Hau päättävät rientää apuun. Yhdessä he aloittavat suurimman seikkailunsa New Yorkin sydämessä. Suuri seikkailu on Toy Storyn käsikirjoittajien luoma, sydämellinen tarina epätodennäköisestä ystävyydestä. Ikäraja 7 Kesto 88 min Ensi-ilta 1.3.2024 Malmin oma elokuvateatteri Kino Helios uudistui! Malmitalossa sijaitseva Kino Helios tarjoaa ensi-iltaleffoja edullisesti aikuisille ja lapsiperheille. 92-paikkainen elokuvateatteri tuo Malmille uusimpien elokuvien lisäksi leffafestareiden suosikkeja sekä eriteemaisia elokuvasarjoja. Elokuvasaliin on hankittu nyt mukavat tuolit, jotka kannattaa tulla testaamaan! Näe ensi-iltaelokuvat edullisesti ja mukavasti Kino Helioksessa!
Heinähattu, Vilttitossu ja kana on riemukas koko perheen elokuva ystävyydestä ja kanoista.
Heinähattu, Vilttitossu ja kana on riemukas koko perheen elokuva ystävyydestä ja kanoista. Heinähattu aloittaa kesäloman sulkapalloleirillä, jossa seikkailee myös karkuteillä oleva Cynthia-kana. Vilttitossu taas saa uuden ystävän, Anitan, joka kaikkien yllätykseksi onkin kana. Konstaapeli Isonavan ja Rillirouskun johdolla alkaa suuri kanajahti, johon osallistuvat niin Kattilakosket kuin Alibullenin neiditkin, eikä kommelluksilta ja väärinkäsityksiltä vältytä tälläkään kertaa. Heinähattu, Vilttitossu ja kana on komediallinen seikkailu, joka käsittelee ystävyyttä, rohkeutta ja anteeksiantoa hulvattomien ja rakastettujen hahmojensa avustuksella. Elokuvassa opitaan myös hieman kanojen sielunelämästä. Elokuva perustuu Sinikka ja Tiina Nopolan 2019 julkaistuun viimeisimpään Heinähattu ja Vilttitossu romaaniin. Elokuvan on ohjannut Reetta Aalto. Kesto 77 min Elokuva on tekstitetty Suomeksi Ikäraja sallittu kaikenikäisille Ensi-ilta 16.2.2024 Malmin oma elokuvateatteri Kino Helios uudistui! Malmitalossa sijaitseva Kino Helios tarjoaa ensi-iltaleffoja edullisesti aikuisille ja lapsiperheille. 92-paikkainen elokuvateatteri tuo Malmille uusimpien elokuvien lisäksi leffafestareiden suosikkeja sekä eriteemaisia elokuvasarjoja. Elokuvasaliin on hankittu nyt mukavat tuolit, jotka kannattaa tulla testaamaan! Näe ensi-iltaelokuvat edullisesti ja mukavasti Kino Helioksessa!
Heinähattu, Vilttitossu ja Kana (S) – Kino Helios
Tule kahville ja tutustumaan yhdessä kaupunkilaisten kanssa kehitettyihin suunnitelmiin tulevaisuuden Stoasta.
Tule kahville ja tutustumaan yhdessä kaupunkilaisten kanssa kehitettyihin suunnitelmiin tulevaisuuden Stoasta. Kulttuurikeskus Stoa uudistuu ja laajenee 2030-luvulla. Tavoitteemme on tila, joka on koko Itä-Helsingin ikioma ylpeyden aihe ja itähelsinkiläisen kulttuurin ja arjen keskus. Kutsuimme lokakuussa 2023 kaupunkilaiset ideoimaan Tulevaisuuslaboratorioomme 2030-luvun Stoaa, jotta talo palvelisi käyttäjiään parhaimmalla mahdollisella tavalla myös tulevaisuudessa. Syksyn tiedonkeruun tulokset on nyt paketoitu ja kutsumme kaupunkilaiset katsomaan ja kommentoimaan uusia suunnitelmia. Lisäksi voit halutessasi osallistua tulevaisuuden Stoan tunnelman luontiin. Tilaisuudessa on kahvitarjoilu. Tervetuloa mukaan! Vapaa pääsy Järj. Kaikki Itä-Helsingin kulttuurikeskus Stoan toimijat yhdessä: Itäkeskuksen kirjasto, kulttuuripalvelut, Nuorten toimintatalo Kipinä, Työväenopisto ja Arbis Voit myös tutustua suunnitelmiin omaehtoisesti ja osallistua Stoan aukioloaikoina eli ma–to klo 8–20, pe klo 8–18, la klo 10–16 ja su klo 12–18. Mikäli et pääse paikan päälle, suunnitelmat ovat nähtävillä ja kommentoitavana myös kerrokantasi.hel.fi-verkkosivulla 20.3. – 3.4.2024. https://kerrokantasi.hel.fi/stoankonseptit
Stoan tulevaisuuslaboratorio II: Seniorien iltapäiväkahvit – Itä saa mitä tilaa – suunnitellaan yhdessä elämäsi keskus
NORMAALII kertoo neljän Itä-Helsingin lähiöissä asuvan, toisen sukupolven maahanmuuttajataustaisen nykysuomalaisen nuoren elämästä.
NORMAALII kertoo neljän Itä-Helsingin lähiöissä asuvan, toisen sukupolven maahanmuuttajataustaisen nykysuomalaisen nuoren elämästä. Ali, Nedim, Shahin ja Flamur ovat vanhoja ystäviä, joiden polut ovat kulkeneet eri suuntiin. Elokuva on komedialla ja draamalla höystetty rikostrilleri, joka tutkii aiheita kuten jengiytyminen, lähiöelämä ja se, mitä on olla suomalainen nykypäivänä. Itä-Helsinki ja sen yhteisö yhdistivät voimansa mahdollistaakseen tämän pitkän indie-elokuvan toteutuksen. NORMAALII on totuudenmukainen ja aito lopputulos, jonka tekivät ne ihmiset, joista elokuva itse kertoo - ilman sotkevia välikäsiä. Ohjaus: Ali Al-Saffu Kesto 2 h Elokuvaesityksen jälkeen taiteilijatapaaminen (kesto 30 min), jossa Ali kertoo elokuvan tekoprosessista ja vastaa kysymyksiin. Kohderyhmä: 13+ (yläkoulut + toisen asteen oppilaitokset) Ryhmille pakolliset ennakkoilmoittautumiset pe 16.2. alkaen kultus.fi Lisätiedot: sanna.nuutinen@hel.fi
Samuelin Poloneesin pääjuhla on tapahtuman loppuhuipennus, missä samassa konsertissa voit nähdä upean kattauksen tämän hetken kiinnostavimpia kansanmusiikkiyhtyeitä ja sooloja.
Samuelin Poloneesin pääjuhla on tapahtuman loppuhuipennus, missä samassa konsertissa voit nähdä upean kattauksen tämän hetken kiinnostavimpia kansanmusiikkiyhtyeitä ja sooloja. Konsertin esiintyjinä ovat Vilma Jää, Vanhanpiian pojat, Vuoden nuori pelimanniyhtye Hehku, Helsingin Klezmer Kapelye, nuorten kansantanssiryhmä Suhina, mestaripelimanni Patrik Weckman ja HoivaPelimannit Maria Kalaniemi & Elina Leskelä. Konsertti alkaa Samuelin Poloneesi -tapahtumaan tulleiden pelimannien yhteissoitolla. Kesto n. 2 h 15 min, sisältää väliajan Ikäraja: S Tuotanto: Suomen Kansanmusiikkiliitto Lisätiedot tapahtumasta: kansanmusiikkiliitto.fi/tapahtumat/samuelin-poloneesi/ Hehku Vuoden nuori pelimanni 2024 on Hehku, kansanmusiikkiyhtye Rovaniemeltä. Yhtye koostuu nuorista soittajista. Siepakoiden kansantanssiryhmän harrastajista koottiin yhtye, jonka völjyyn liittyi myös kansanmusiikista kiinnostunut alttoviulisti Eero. Hehkun ohjelmisto koostuu perinteisistä läntisen ja itäisen perinteen kappaleista, ripauksella uudenlaisia sovituksia. Hehku esittää paljon myös itse säveltämiään kappaleita, jotka tunnistaa hyvästä svengistä, kauniista sanoista ja tunteikkaasta laulusta. Yhtyeessä soittavat Juho Määttä - kitara ja busuki, Veera Moilanen – kontrabasso, Julius Sarajärvi – harmonikka ja Eero Viljanen – alttoviulu. Mestaripelimannit Patrik Weckman Patrik Weckman on espoolainen mestaripelimanni, joka viulun ohella soittaa monia muitakin instrumentteja. Erityisenä kiinnostuksen aiheena hänellä ovat erilaiset perinteiset viulunsoittotyylit Suomesta, Ruotsista, Norjasta ja muualtakin Euroopasta sekä USA:sta. Hän on harrastanut myös soittimenrakennusta. Helsinki Klezmer Kapelye Helsinki Klezmer Kapelye soittaa itäisen Euroopan juutalaisten perinteistä kansanmusiikkia klezmer-jameissa ja ylläpitää klezmer-perinnettä Suomessa. Yhtyeessä on sekä juutalaisia että ei-juutalaisia muusikoita, joita yhdistää innostus mukaansatempaavaan klezmer-musiikkiin ja tämän kulttuuriperinnön säilyttämiseen. Helsinki Klezmer Kapelye on enemmänkin avoin kollektiivi kuin kiinteä ryhmä: se kutsuu ja innostaa jatkuvasti uusia muusikoita soittamaan klezmeriä yhdessä. Vuosien varrella Helsinki Klezmer Kapelye ja klezmer-jamit ovat olleet kohtauspaikka yli seitsemällekymmenelle muusikolle eri taustoista ja useista maista. Yhtyeen ensimmäinen CD-levy julkaistiin keväällä 2023. Vanhanpiian pojat Vanhanpiian pojat 30 vuotta. Vuonna 1994 viisi tuuheatukkaista kuikeloa perustivat Vanhanpiian pojat -orkesterin, jonka kanssa he ovat kiertäneet maailmaa ja jättäneet särkyneitä sydämiä joka satamaan ja Seinäjoelle. 30 vuotta tuntuu pitkältä ajalta mutta kun se jaetaan viidellä niin ukothan ovat vielä päiväkodissa. Nämä miehet eivät vanhene, Markon kolmiloikkaennätys on edelleen 13.48 ja Heikki laulaa korkeammalta kuin Duplantis. Vanhanpiian pojissa temmeltävät Heikki Hannikainen (kitara, basso, laulu), Marko Juntunen (mandoliini, kitara), Heikki Pesonen (klarinetti, laulu, basso), Jaakko Ruuttunen (laulu, huuliharppu) ja Jukka Valkonen (perkussiot, laulu). Nuorten kansantanssiryhmä Suhina Suhina on energinen nuorten ryhmä Hyvinkään kansantanssijoista, jossa tanssii yläkoululaisia ja lukiolaisia. Suhinalla on jo paljon esiintymiskokemusta mm. Karjalaisen Nuorisoliiton tapahtumista, oman yhdistyksen juhlista, Folklandialta, Ruotsin esiintymismatkoilta ja erilaisista juhlatilaisuuksista. Tanssinopettaja on Hanna Poikela ja joukkueenjohtaja Pia Pyykkinen. Muusikot ovat löytyneet ryhmän omista vanhemmista! Samuelin Poloneesissa ovat pelimanneina Jaakko Kyrö, Petri Prauda ja Paula Susitaival. Vilma Jää Vilma Jää on kansanmusiikin, popin ja oopperan kentillä toimiva muusikko, laulaja, säveltäjä, viulisti ja tutkija. Jään julkaisi lokakuussa 2023 odotetun debyyttialbuminsa Kosto, jolla vuosisatoja vanhat tarinat yhdistyvät elektroniseen musiikkiin. Tammikuussa 2022 musiikkiasiantuntijoiden raati valitsi Saatanan saalistajan sadan maailman parhaan laulun joukkoon Helsingin Sanomien kyselyssä. Kosto-albumi voitti Vuoden 2023 kansanmusiikkilevy -äänestyksen. Etnopopiksi kuvailemaansa musiikkia Jää tekee yhdessä tuottaja-säveltä
Kansanmusiikin huiput lavalla - Samuelin Poloneesin pääjuhla
Bravo!-festivaalin perhepäivää juhlitaan pienille ja vielä pienemmille suunnatun sirkustaiteen merkeissä. Tule ja lumoudu kanssamme!
Bravo!-festivaalin perhepäivää juhlitaan pienille ja vielä pienemmille suunnatun sirkustaiteen merkeissä. Tule ja lumoudu kanssamme! Esitykset ovat maksullisia, muuhun ohjelmaan vapaa pääsy. Esitykset Klo 12 ja 14 Hands some Feet: Babysphere Klo 13 Kompany Grensgeval: Murmur Klo 12-15 maksutonta ohjelmaa aulassa, esim. Tikkunukketivoli - sirkushahmoja kollaasitekniikalla Eksoottisia eläimiä, taidokkaita temppuja sekä tyylikästä taikaa, mikä on sinun sirkushahmosi supervoima? Työpajassa tehdään kollaasitekniikalla, eli erilaisia materiaaleja yhdistelemällä, nukketeatterihahmoja. Metkoista materiaaleista syntyy ihmeellisiä esiintyjiä, joilta luonnistuu nuorallakävely ja jongleeraus. Nukketeatterihamoille on oma sirkuslava, jolla pääset näyttämään sirkustyyppisi hurjimmat hypyt ja taianomaisimmat temput! Työpaja sopii yli neljävuotiaille. Ohjaaja: Kuvataiteilija Greta Salonen Pallo, viiva, kuutio – pienimpien taideleikki Tutkiva taideleikki kutsuu perheen pienimpiä vanhempineen seuraamaan pallon matkaa jättipaperilla. Aikuisen avulla leikki tallentuu värikkäiksi piirrosjäljiksi, joista syntyy koko ajan uutta jännittävää tutkiskeltavaa. Pop-up taideleikkiin voi osallistua itselle sopivan ajan yhdessä muiden pienten tutkiskelijoiden kanssa. Ohjaaja: taideohjaaja Jenni Vilander Sirkusmaistiaiset klo 12-15 Tule ja kokeile lapsen ja aikuisen yhteistä sirkusharrastusta! klo 12-12.20 taaperoille (1-3v) klo 12.35-12.55 perheille (3-6v) klo 13.15-13.35 vauvoille (6-12 kk) klo 14-14.20 taaperoille klo 14.40-15 perheille Ohjaaja: Enrique Salas Ohjauskieli: suomi, englanti, espanja Ravintola Box Stoa on avoinna su 17.3. klo 12-16, ja tarjoilee herkkuja koko perheen makuun. Liput esityksiin löydät osoitteesta https://www.lippu.fi/stoa
Kino Helios näyttää suositut Dyyni –elokuvat sarjana lauantaina 16.3.
Kino Helios näyttää suositut Dyyni –elokuvat sarjana lauantaina 16.3. Oscar-ehdokas Denis Villeneuve (Arrival, Blade Runner 2049) ohjaa Warner Bros. Picturesin ja Legendary Picturesin elokuvan Dyyni, joka perustuu Frank Herbertin samannimiseen menetysromaaniin. Myyttisenä ja tunteellisesti ladattuna sankarimatkana Dyyni kertoo Paul Atreidesin tarinan. Älykäs ja lahjakas nuorimies on syntynyt täyttämään suuren kohtalon, joka ylittää hänen ymmärryksensä. Hän joutuu matkustamaan universumin vaarallisimmalle planeetalle varmistaakseen perheensä ja kansansa tulevaisuuden. Kun pahansuovat voimat ryhtyvät taisteluun planeetalta löytyvästä ainutlaatuisesta ja arvokkaimmasta tunnetusta raaka-aineesta – hyödykkeestä, joka voi toteuttaa ihmiskunnan suurimmat mahdollisuudet – vain pelkonsa voittavat selviävät. Uudelleenjulkaisun ensi-ilta 9.2.2024 Kesto 166 min Ikäraja 12 Malmin oma elokuvateatteri Kino Helios uudistui! Malmitalossa sijaitseva Kino Helios tarjoaa ensi-iltaleffoja edullisesti aikuisille ja lapsiperheille. 92-paikkainen elokuvateatteri tuo Malmille uusimpien elokuvien lisäksi leffafestareiden suosikkeja sekä eriteemaisia elokuvasarjoja. Elokuvasaliin on hankittu nyt mukavat tuolit, jotka kannattaa tulla testaamaan! Näe ensi-iltaelokuvat edullisesti ja mukavasti Kino Helioksessa!
Tule keskustelemaan Arkkitehtuurimuseon ja Designmuseon kanssa lähiympäristöstäsi, arkkitehtuurista ja sinulle tärkeistä paikallisyhteisöstä.
Tule keskustelemaan Arkkitehtuurimuseon ja Designmuseon kanssa lähiympäristöstäsi, arkkitehtuurista ja sinulle tärkeistä paikallisyhteisöstä. Usein ihmiset ajattelevat, että vain vanhat ja arvokkaat rakennukset ovat arkkitehtuuria. Arkkitehdit suunnittelevat rakennuksia ja ympäristöä, mutta suunniteltuja tiloja ja paikkoja käyttävät kaikki arjessaan. Oletko miettinyt, mitkä paikat tai rakennukset ovat tärkeitä sinulle? Ketkä tekevät arkkitehtuuria? Ketkä saavat puhua arkkitehtuurista? Voidaanko kaikki rakentaminen nähdä arkkitehtuurina, joka on arvokasta jollekin? Arkkitehtuurimuseo ja Designmuseo ovat käynnistäneet Arkkitehtuuria laatikon ulkopuolella -hankkeen. Sen tarkoitus on tutustua pääkaupunkiseudun paikallisiin yhteisöihin ja tehdä yhteistyötä heidän kanssaan museorakennusten ulkopuolella. Haluamme oppia, miten museot voivat tukea paikallisyhteisöjä ja heidän toimintaansa. Myöhemmin vuoden aikana lähdemme yhdessä toteuttamaan yhteisöjen itse ideoimia paikallisia projekteja. Täällä voit lukea lisää meistä: mfa.fi/arkkitehtuuria-laatikon-ulkopuolella Tapaamme ihmisiä ympäri pääkaupunkiseutua Maaliskuun aikana teemme pop up -vierailuja eri puolilla pääkaupunkiseutua. Voit tulla tapaamaan työryhmää ja keskustelemaan omasta naapurustostasi sekä sinulle tärkeistä paikallisyhteisöistä.
Arkkitehtuuria laatikon ulkopuolella – Arkkitehtuurimuseon ja Designmuseon popup
Kun teini-ikäinen Priscilla tapaa juhlissa räjähdysmäisen suosion saavuttaneen Elvis Presleyn, paljastaa rocktähti hänelle kahden kesken henkilökohtaisemman puolensa.
Kun teini-ikäinen Priscilla tapaa juhlissa räjähdysmäisen suosion saavuttaneen Elvis Presleyn, paljastaa rocktähti hänelle kahden kesken henkilökohtaisemman puolensa. Elviksestä tulee pian Priscillalle kiehtova ihastus, yksinäisyyden liittolainen ja haavoittuvainen ystävä. Priscillan kautta näemme suuresta amerikkalaisesta myytistä puolen, jota emme ole aikaisemmin nähneet – Elviksen ja Priscillan pitkän seurustelusuhteen, myrskyisän avioliiton, sekä matkan saksalaisesta armeijatukikohdasta Elviksen unelmataloon Gracelandiin. Elokuva kertoo koskettavasti rakkaudesta, haaveista ja kuuluisuudesta. Priscilla-elokuvan on ohjannut Sofia Coppola (Lost in translation, Marie Antoinette). Elokuva pohjautuu Priscilla Presleyn omaelämänkerralliseen kirjaan Elvis ja minä. Kesto 113min Ikäraja 12 Elokuva on tekstitetty suomeksi ja ruotsiksi Ensi-ilta 14.2.2024 Malmin oma elokuvateatteri Kino Helios uudistui! Malmitalossa sijaitseva Kino Helios tarjoaa ensi-iltaleffoja edullisesti aikuisille ja lapsiperheille. 92-paikkainen elokuvateatteri tuo Malmille uusimpien elokuvien lisäksi leffafestareiden suosikkeja sekä eriteemaisia elokuvasarjoja. Elokuvasaliin on hankittu nyt mukavat tuolit, jotka kannattaa tulla testaamaan! Näe ensi-iltaelokuvat edullisesti ja mukavasti Kino Helioksessa!
Rauli Badding Somerjoen musiikin ystäviä hemmotellaan helmi-maaliskuun aikana mittavalla kiertueella ympäri Suomen. Kiertueella kuullaan Baddingin suosituimpia lauluja Marko Haaviston, Suvi Karjulan ja huippumuusikoista koostuvan yhtyeen esittäminä.
Rauli Badding Somerjoen musiikin ystäviä hemmotellaan helmi-maaliskuun aikana mittavalla kiertueella ympäri Suomen. Kiertueella kuullaan Baddingin suosituimpia lauluja Marko Haaviston, Suvi Karjulan ja huippumuusikoista koostuvan yhtyeen esittäminä. Suuri Badding-kiertue alkaa 9. helmikuuta Hyvinkääsalista ja päättyy 16. maaliskuuta Baddingin syntymäpaikkakunnalle, Somerolle. Muut konserttipaikkakunnat ovat Turku, Ylivieska, Kuusamo, Kuhmo, Iisalmi, Imatra, Tampere, Muurame, Lahti, Mikkeli ja Kuusankoski. Marko Haavisto on ollut koko musiikillisen uransa Baddingin musiikin suuri ihailija. Hän oli 1980- ja 1990-lukujen vaihteessa toimineen Badding Rockers -yhtyeen keulahahmo, joka myös tapasi Baddingin 15-vuotiaana. Badding jopa vei omaan levy-yhtiöönsä Badding Rockersin demon ja suunnitteli yhteistyötä tämän nuorista muusikoista koostuneen yhtyeen kanssa. Orastava yhteistyö katkesi Baddingin kuolemaan tammikuussa 1987. Suvi Karjula on esiintynyt Baddingin elämää käsittelevässä musiikkinäytelmässä Somerolla, ja on muutoinkin hänen suuri ihailijansa. – Baddingin tuotannosta minulle on läheisin Valot-kappale, joka on hieno ja herkkä rakkauslaulu, Karjula toteaa. Rauli ”Badding” Somerjoki syntyi Somerolla 1947 ja menehtyi 39-vuotiaana Helsingissä 1987. Hänen tunnetuimpiin kappaleisiinsa lukeutuvat Paratiisi, Bensaa suonissa, Ikkunaprinsessa, Tähdet, tähdet, Valot ja Laivat. Kesto n. 80 min, ei väliaikaa Permanto K18 anniskelualue. Parveke S, ei anniskelua
Tee arkeen luova tauko, ja istahda hetkeksi iltateelle Stoan kahvilaan! Kevään 2024 pajoissa teemana on rakas vihollisemme muovi.
Tee arkeen luova tauko, ja istahda hetkeksi iltateelle Stoan kahvilaan! Kevään 2024 pajoissa teemana on rakas vihollisemme muovi. Taidetauko -pajoissa arki rikastuu helposti haltuun otettavilla kädentaidoilla, jotka tarjoavat ideoita kestävämpiin arjen valintoihin ja tekoihin. Miten muovi taipuu taiteen materiaaliksi, ja millä kaikilla tavoilla sitä voidaan kierrättää? Työstämme muoviromua, muovipusseja, muovilankaa ja muovirouhetta. Huhti- ja toukokuun pajat toteutetaan yhteistyössä muoville uutta elämää innovoivan Muoviamon kanssa. Ohjaaja: Chloé Mahy-Hulkko Asiantuntijavieras 10.4. ja 8.5.: Mona Taponen Balzarini, Muoviamo Paikka: Stoan kahvila tai Stoan terassi Kesto: 120 min per kerta Pajojen ohjauskieli: suomi, ranska ja englanti Vapaa pääsy. Ei ennakkoilmoittautumista. Stoa tarjoaa osallistujille iltateetä. Lisätiedot: hanna.westerholm@hel.fi Ke 28.2. | Krääsästä aarteeksi Koditon krääsä muuttuu pajassa aarteeksi, kun kokoamme kierrätysmuoviesineistä rintakorun juhlistamaan ystävänpäivää. Voit ottaa mukaasi pieniä muoviesineitä (halkaisijaltaan alle 5 cm muovileluja, pullonkorkkeja jne.) tai tuoda niitä Stoan aulassa olevaan kierrätyslaatikkoon talven aikana. Alle kouluikäiset lapset voivat osallistua aikuisen kanssa. Ei sovellu alle 4-vuotiaille. Ke 13.3. | Ikuinen ikkunakoriste Lähdemme kesyttämään muovipussimerta uuteen muotoon. Pajassa muovipusseista valmistetaan kangasta, josta työstetään näyttävä ikkunakoriste. Voit tuoda mukanasi värikkäitä tai läpinäkyviä muovipusseja, tai jättää niitä Stoan aulassa olevaan muovikierrätyslaatikkoon talven mittaan. Alle kouluikäiset lapset voivat osallistua aikuisen kanssa. Ei sovellu alle 4-vuotiaille. Ke 10.4. | Muovipussista kukkaruukuksi Tervetuloa mukaan kotipuutarhurit, sillä nyt valmistamme muovista silittämällä kukkaruukun! Muovi on tiiviisti mukana arjessamme, ja tarvitsemme uusia innovaatioita materiaalin elinkaarta pidentämään. Miten muovin matka voisi jatkua lajittelun jälkeen? Mukana pajassa on Muoviamon Mona Taponen Balzarini, joka kertoo kekseliäistä tavoista jatkotyöstää muovia. Pajassa pääsemme tutustumaan myös erilaisiin muovin työstämiseen tarkoitettuihin laitteisiin. Ke 8.5. | Nykyajan mosaiikki Mitä jälkeemme jää tulevien sukupolvien arkeologeille tutkittavaksi? Todennäköisesti ainakin muovia. Tällä kertaa pääsemme kokeilemaan, miten monin eri tavoin muovijäte muuttuu roskasta tuotteeksi. Muoviamo tuo paikalle muovilankakoneen ja injektiokoneen, joiden avulla muovirouheesta voi valmistaa esineitä kuten sormuksen, rannerenkaan tai vaikka kamman. Materiaalina käytetään muovirouhetta, josta voi myös taiteilla pienikokoisen mosaiikkiteoksen.
Suuren suosion saavuttaneet Malmitalon yhteislaulut jatkuvat keväällä 2024!
Suuren suosion saavuttaneet Malmitalon yhteislaulut jatkuvat keväällä 2024! Jukka Okkosen ja Pauli Kainulaisen johdolla jokainen saa laulaa sydämensä kyllyydestä ihania ikisuosikkeja. Yhteislauluja järjestetään Malmitalon pienessä salissa kerran kuussa tiistaisin seuraavasti: tiistai 16.1. klo 17–18 tiistai 20.2. klo 17–18 tiistai 12.3. klo 17–18 tiistai 30.4. klo 17–18 Tervetuloa!